Pielikums

Jelgavas pilsētas domes

2015.gada 26.februāra lēmumam Nr.3/4

**Noteikumi „Par fizisku un juridisku personu līdzdalību ielas kanalizācijas tīklu un to pieslēguma vietu izbūvē Jelgavas pilsētas administratīvajā teritorijā”**

1. Noteikumi nosaka kārtību, kā fiziskas vai juridiskas personas (turpmāk – Iesniedzējs), kuras vēlas izbūvēt komunikācijas pirms Jelgavas pilsētas pašvaldības (turpmāk – pašvaldība) plānotajiem komunikāciju izbūves termiņiem, ierosina ielas kanalizācijas tīklu un to pieslēguma vietu izbūvi līdz ielas sarkanajai līnijai vai īpašuma robežai, ja sarkanā līnija atrodas īpašuma teritorijā (turpmāk – ielas kanalizācijas tīkli un pieslēgumu vietas) Jelgavas pilsētas administratīvajā teritorijā un veic darbu daļēju finansēšanu.
2. Pašvaldības līdzfinansējums ir ne vairāk kā 50% (piecdesmit procenti) no ielas kanalizācijas tīklu un pieslēguma vietu izbūves kopējām izmaksām, kas sastāv no:
	1. Būvdarbu veikšanas izmaksām bez PVN;
	2. Būvuzraudzības izmaksām ar PVN.
3. Kanalizācijas tīkla izbūve īpašuma teritorijā līdz pieslēguma vietai notiek atbilstoši SIA „JELGAVAS ŪDENS” izdotajiem tehniskajiem noteikumiem bez pašvaldības līdzfinansējuma.
4. Paziņojumu par iesnieguma ielas kanalizācijas tīklu un pieslēguma vietu izbūvei iesniegšanu atbilstoši budžeta gada piešķirtajiem līdzekļiem pašvaldība publicē vietējā laikrakstā „Jelgavas Vēstnesis”, pašvaldības interneta mājas lapā ([www.jelgava.lv](http://www.jelgava.lv)) un SIA „JELGAVAS ŪDENS” interneta mājas lapā ([www.ju.lv](http://www.ju.lv)).
5. Paziņojumā par iesnieguma ielas kanalizācijas tīklu un pieslēguma vietu izbūvi iesniegšanu norāda:
	1. iesniegumu iesniegšanas beigu termiņu;
	2. kopējo pašvaldības līdzfinansējuma apmēru.
6. Iesniedzējs iesniedz SIA „JELGAVAS ŪDENS” šādus dokumentus:
	1. iesniegumu ielas kanalizācijas tīklu un pieslēguma vietu izbūvei (pielikumā), kas ietver:
		1. apliecinājumu par gatavību piedalīties ielas kanalizācijas tīklu un pieslēguma vietu izbūves realizācijā ar saviem līdzekļiem norādot vēlamo pašvaldības finansiālās līdzdalības apjomu *euro* un procentos (%). Būvdarbu un būvuzraudzības realizēšanas izmaksas jāaprēķina atbilstoši šo noteikumu 2. punktam;
		2. projekta ietvaros plānoto pieslēguma izbūves vietu skaitu saskaņā ar Būvprojektu;
		3. apliecinājumu, ka ielas kanalizācijas tīklu un pieslēguma vietu izbūves autoruzraudzību nodrošina Iesniedzējs.
	2. spēkā esošu Būvprojekta oriģinālu tikai par ielas kanalizācijas tīkla un pievadu no ielas tīkla līdz ielas sarkanajai līnijai vai zemes īpašumu robežām izbūvei. Būvprojekts ir jāiesniedz papīra formā un elektroniska dokumenta veidā. Elektroniskajiem dokumentiem ir jābūt noformētiem MS WORD formātā – paskaidrojuma raksts, MS EXCEL – darbu un materiālu specifikācija. Būvprojekta rasējumi var būt gan cad, gan arī pdf failu formātos;
	3. plānoto darbu izmaksu tāmi, kas sastādīta ne agrāk kā 12 mēnešus pirms iesnieguma iesniegšanas beigu termiņa. Plānoto darbu izmaksu tāmē jābūt iekļautām arī būvuzraudzības izmaksām. Plānoto darbu izmaksu tāme iesniedzama papīra formā un elektroniski MS EXCEL failu formātā.
7. Iesniegtos dokumentus izvērtē komisija, kuru izveido SIA „JELGAVAS ŪDENS” un kuras sastāvā iekļauts pašvaldības pārstāvis. Komisijai ir tiesības nepieciešamības gadījumā pieprasīt papildus informāciju.
8. Komisija veic iesniegumu izvērtēšanu sagatavojot iesniegumu sarakstu prioritārā secībā pēc sekojoša kritērija: vismazākais pašvaldības līdzfinansējuma apjoms uz 1 (vienu) plānoto pieslēguma vietu un pieņem lēmumu par pašvaldības līdzfinansējuma piešķiršanu.
9. Uzaicinājums līguma par līdzdalību ielas kanalizācijas tīklu un pieslēguma vietu izbūvi noslēgšanai tiek publicēts SIA „JELGAVAS ŪDENS” interneta mājas lapā ([www.ju.lv](http://www.ju.lv)). Iesniedzējam vienas nedēļas laikā no uzaicinājuma publicēšanas dienas ir jānoslēdz līgums un divu nedēļu laikā no līguma noslēgšanas dienas jāiemaksā SIA „JELGAVAS ŪDENS” kontā naudas līdzekļi līdzfinansētās daļas pilnā apmērā.
10. Komisija izvēlas nākamo iesniegumu pašvaldības piešķirtā līdzfinansējuma budžeta ietvaros, ja :
	1. Iesniedzējs atsakās no iesnieguma realizācijas vai
	2. Iesniedzējs 9.punkta noteiktā kārtībā nav noslēdzis līgumu ar SIA „JELGAVAS ŪDENS” un/vai SIA „JELGAVAS ŪDENS” kontā, nav iemaksājis naudas līdzekļus, līdzfinansētās daļas pilnā apmērā.
	3. Iepirkuma procedūru par ielas kanalizācijas tīklu un pieslēguma vietu izbūvi un būvuzraudzību organizē SIA „JELGAVAS ŪDENS”, iepirkuma komisijā iekļaujot pašvaldības un Iesniedzēja pārstāvi.
	4. Ielas kanalizācijas tīklu un pieslēguma vietu izbūvi uzsāk pēc līguma starp SIA „JELGAVAS ŪDENS” un Iesniedzēja vai viņa pilnvarota pārstāvja rakstīšanas, ar nosacījumu, ka Iesniedzējs ir iemaksājis SIA „JELGAVAS ŪDENS” kontā naudas līdzekļus Iesniedzēja līdzfinansētās daļas pilnā apmērā.
	5. Gadījumā, ja būvdarbu un būvuzraudzības iepirkuma rezultātā ielas kanalizācijas tīklu un pieslēguma vietu izbūves izmaksas ir zemākas, kādas tika aprēķinātas darbu izmaksu tāmē, SIA „JELGAVAS ŪDENS” veic pašvaldības un iesnieguma iesniedzēja līdzfinansējuma pārrēķinu.
	6. Gadījumā, ja būvdarbu un būvuzraudzības iepirkuma rezultātā ielas kanalizācijas tīklu un pieslēguma vietu izbūves izmaksas ir augstākas, kādas tika aprēķinātas darbu izmaksu tāmē, Iesniedzējs sedz būvdarbu un būvuzraudzības sadārdzinājuma starpību. Šajā gadījumā pašvaldības līdzfinansējuma apjoms netiek palielināts.
11. Iesniegumi par ielas kanalizācijas tīklu un pieslēguma vietu izbūvi, kas netiek atbalstīti pašvaldības līdzfinansējuma saņemšanai, jāiesniedz no jauna saskaņā ar šajos noteikumos noteikto kārtību pēc paziņojuma par iesnieguma ielas kanalizācijas tīklu un pieslēguma vietu izbūvei publicēšanas vietējā laikrakstā „Jelgavas Vēstnesis”, pašvaldības interneta mājas lapā ([www.jelgava.lv](http://www.jelgava.lv)) un SIA „JELGAVAS ŪDENS” interneta mājas lapā ([www.ju.lv](http://www.ju.lv)).

Jelgavas pilsētas domes priekšsēdētājs A.Rāviņš